SCEA

Ciència ciutadana inclusiva
2025-12-03 11:00 - 13:00 (Europe/Madrid) | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Vine a identificar la biodiversitat que tenim al Bosc Turull i a compartir-la amb la comunitat científica en aquesta jornada per a persones de totes les capacitats.
Només cal que portis el teu mòbil amb l’aplicació MINKA, registrar-te en aquesta plataforma i venir a l’equipament amb ganes de fer fotos.
MINKA és una plataforma de ciència ciutadana desenvolupada per recopilar dades ambientals i de biodiversitat, enfocada a contribuir amb els Objectius de Desenvolupament Sostenible (ODS) i gestionada per l’Institut de Ciències del Mar (ICM-CSIC).

A càrrec de l’Associació l’Urpa.
Activitat dirigida a tots els públics.
Emmarcada en el Dia Mundial de les Persones amb Discapacitat.
Inscripcions prement aquí.

Pleguem plegats: creativitat i natura
2025-12-10 18:00 - 19:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
En aquest taller pràctic, ens iniciarem en la tècnica de la papiroflèxia, on treballarem la creativitat i la concentració a través de la manipulació del paper.
Vine a connectar amb la natura a través de la creació de figures d’animals i flors i el treball en equip en aquesta activitat guiada i personalitzada.

A càrrec de Sílvia Maestro Puig, de DOBLE.GO: papiroflèxia i emoció.
Activitat dirigida a tots els públics.
Inscripcions prement aquí.

Jornada de voluntariat ambiental
2025-12-13 11:00 - 13:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Suma’t a aquest espai de trobada entre les persones interessades a conèixer el projecte de l’Aula i tots els col·lectius que formen part de l’ecosistema del Bosc Turull.
Cooperarem entre totes per afavorir la conservació de la biodiversitat del Bosc Turull i preparar-lo per a les baixes temperatures de l’hivern.

A càrrec de l’equip tècnic de l’Aula Ambiental Bosc Turull i DEPANA.
Activitat dirigida a tots els públics.
Inscripcions prement aquí.

Creacions de bijuteria amb xicarandes
2025-12-17 17:30 - 19:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
A partir del fruit de la xicaranda, crearem penjolls, anells o arracades personalitzats.
Deixa sortir la tota la teva creativitat i vine a fer realitat els teus propis dissenys, ja sigui per lluir-los o per fer un regal natural i de proximitat.

A càrrec de Sonia Illana Gutiérrez, artista.
Activitat dirigida a tots els públics.
Inscripcions prement aquí.

I Jornades de Salut Planetària: reptes globals, resistències locals
2025-12-18 18:00 | Palau Macaya
A través de presentacions, un debat i un documental poètic i colpidor reflexionarem sobre els grans reptes ambientals, com impacten directament en la salut i el benestar de les persones i com donar-hi resposta des de projectes de cooperació i polítiques públiques de diferents indrets del planeta.
La jornada començarà amb la presentació de resultats del projecte: “Salut Planetària: desafiaments i oportunitats al Nord de la Amazònia Boliviana (Bolívia)” i una explicació més detalla sobre la investigació, duta a terme en el marc del projecte, sobre els efectes dels incendis forestals en la salut de les comunitats, prenent com a cas d’estudi la selva amazònica de Bolívia. L’estudi posa de manifest les conseqüències sanitàries, socials i emocionals dels incendis, així com les estratègies de resiliència comunitària davant la pèrdua de territori i biodiversitat.
A partir d’aquesta experiència, s’obrirà un diàleg internacional entre Maputo, Bolívia i Barcelona per explorar com les polítiques públiques locals poden oferir respostes concretes als reptes globals relacionats amb la salut planetària, el canvi climàtic i la justícia ambiental.
La jornada conclourà amb la projecció del documental Don Benjamín, una producció pròpia que narra la història d’un home i la seva família que lluiten per protegir el seu entorn de la desforestació.
Aquestes primeres jornades volen connectar experiències i mirades diverses que mostren que, des de l’àmbit local, és possible impulsar transformacions que tinguin cura de la vida en totes les seves formes.
Les I Jornades de Salut Planetària estan organitzades per Medicus Mundi Mediterrània i ISGlobal, en el marc del projecte ““Salut Planetària: desafiaments i oportunitats al Nord de la Amazonía Boliviana (Bolívia)” i “Salut, Drets, Acció, Activisme i cultura per a contribuir a la Salut Planetària (Catalunya)”, finançats per Agència Catalana de Cooperació al Desenvolupament.

Veus en acció: joves i activistes pel comerç just i la salut planetària
2025-12-19 10:00 | Auditori del Museu de la Ciència CosmoCaixa
Presentem tres xerrades inspiradores, històries i experiències personals de tres dones que presenten solucions i iniciatives per donar resposta a les problemàtiques globals socials i mediambientals dels nostres temps.
Aquest esdeveniment neix del podcast VEUS (www.veus.info) i gira entorn de la justícia climàtica, el comerç just i responsable, i la necessitat d’impulsar una ciutadania jove informada, crítica i compromesa amb la justícia social i ambiental.
És un esdeveniment amb perspectiva de gènere que vol amplificar la veu de tres dones que lluiten contra el canvi climàtic i la vulneració de drets humans relacionades amb el sistema de consum i comerç predominant globalment.
A través de tres xerrades en format TED Talk (durtes, divulgatives i captivadores) coneixerem experiències transformadores de persones i col·lectius que treballen per un món més sostenible:
• Júlia Mirete, joiera i activista del Col·lectiu ORIGEN – Gold for Future, que promou una joieria ètica i traçable.
• Clàudia Bosch, de SETEM, impulsora de la campanya Electrònica Justa, que denuncia la contaminació per deixalles electròniques i defensa un consum responsable.
• Clàudia Custodio, de l’Observatori del Deute en la Globalització (ODG), que analitza les conseqüències globals de la mineria, la contaminació i l’escalfament global, i reivindica la necessitat d’una acció política i social per la justícia climàtica.
Obrirem un espai posterior pel debat, preguntes i reflexions en què el públic és benvingut a interactuar amb les protagonistes.
Tancarem la sessió amb una actuació de Marta Pareja Buenaventura, cantant i poetessa, que ens connectarà amb la natura a través de la música.
Les persones participants de l’acte podran visitar posteriorment el museu de manera lliure.
